《梅雪四律代张翚徐术陆平沈廉赋 其一》
元代·凌云翰

北风日日吼枯株，点检春光定有无。半树里深犹妩媚，一枝檠重更模糊。

芳香未露还因冷，疏影浑迷不为晡。想得孤山人迹灭，扁舟谁复访林逋。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。